recursal/SuperWikiNEXT-32B huggingface dataset:
**মুহিউদ্দিন মুজাফফর জং হিদায়াত** (উর্দু: محی الدین مظفر جنگ ہدایت‎‎; মৃত্যু ১৩ ফেব্রুয়ারি ১৭৫১) ছিলেন হায়দ্রাবাদের নিজাম। ১৭৫০ সাল থেকে শুরু করে ১৭৫১ সালে যুদ্ধে নিহত হওয়ার আগ পর্যন্ত তিনি নিজামের পদে ছিলেন। তার আনুষ্ঠানিক নাম ছিল *নওয়াব হিদায়াত মুহিউদ্দিন সাদউল্লাহ খান বাহাদুর, মুজাফফর জং, দক্ষিণাত্যের নওয়াব সুবাদার*। তিনি মুজাফফর জং নামে বেশি পরিচিত।

জন্ম
----

মুজাফফর জঙের পিতা নবাব তালিব মুহিউদ্দিন মুতাওয়াসসিল খান বাহাদুর ছিলেন বিজাপুরের নায়েব সুবাদার এবং মা খাইরুন্নিসা ছিলেন প্রথম আসাফ জাহর কন্যা।

শাসনকাল
-------

প্রাথমিকভাবে তিনি ৩,০০০ জাট ও ২,০০০ সওয়ারের মনসব পান। পরে বিজাপুরে নিয়োগের সময় এই মনসব বৃদ্ধি করে ৪,০০০ জাট করা হয়। তার পিতার মৃত্যুর পর তিনি বিজাপুরের সুবাদার হন। ১৭৪৮ সালে তার নানা প্রথম আসাফ জাহ মারা যাওয়ার পর তিনি তার মামা নাসির জঙের বদলে ক্ষমতা লাভের জন্য প্রচেষ্টা চালান। এর ফলে ভারতীয় অভ্যন্তরীণ রাজনীতিকে কেন্দ্র করে ইউরোপীয়দের প্রথম বড় আকারের সংঘর্ষ হয়। মুজাফফর জং চান্দা সাহিব ও ফরাসিদের সাথে মিত্রতা করেন। অন্যদিকে নাসির জঙের সাথে মুহাম্মদ আলি খান ওয়ালাজাহ ও ব্রিটিশদের সাথে মিত্রতা করেন। এসব ঘটনা প্রবাহের পর দ্বিতীয় কর্ণাটক যুদ্ধ সংঘটিত হয়। ১৭৫০ সালে ভিলিয়ানপুরের যুদ্ধের পর তিনি বন্দী হয়েছিলেন। কিন্তু নাসির জঙের হত্যাকান্ডের পর তিনি মুক্তি পান এবং নিজামের পদ গ্রহণ করেন। তিনি ফরাসিদের অঞ্চল বরাদ্দ দেন এবং জোসেফ ডুপ্লিক্সকে উপাধি প্রদান করেন। কিন্তু তার আফগান মিত্ররা অনুরূপ ব্যবহার পায়নি। দ্বন্দ্বের ফলে দুই পক্ষের মধ্যে লাক্কিরেড্ডিপল্লির যুদ্ধ সংঘটিত হয়। এই যুদ্ধে কুর্নুলের নবাবের বর্শা‌র আঘাতে তিনি নিহত হন।

কুর্নু‌ল ও সাবানুরের নবাবও এতে নিহত হন। এই জটিল পরিস্থিতিতে ফরাসি কমান্ডার দা বাসি সালাবাত জংকে নিজাম হিসেবে বসানোর সিদ্ধান নেন।

পরিবার
------

মুজাফফর জঙের একমাত্র পুত্র ছিলেন নবাব মুহাম্মদ সাদউদ্দিন খান বাহাদুর। তিনি ১৭৫১ সালে বিজাপুরের সুবাদার হয়েছিলেন। পরে তিনি গুটিবসন্তে মারা যান।

অধিকৃত পদ
---------

* বিজাপুরের সুবাদার

|  |
| --- |
| মুজাফফর জং **আসাফ জাহি রাজবংশ** |
|
| পূর্বসূরীনাসির জং | **হায়দ্রাবাদের নিজাম**১৬ ডিসেম্বর ১৭৫০ – ১৩ ফেব্রুয়ারি ১৭৫১ | উত্তরসূরীসালাবাত জং |
|
|
| পূর্বসূরীনবাব তালিব মুহিউদ্দিন মুতাওয়াসসিল খান বাহাদুর | **বিজাপুরের সুবাদার**? – ১৩ ফেব্রুয়ারি ১৭৫১ | উত্তরসূরীনবাব মুহাম্মদ সাদউদ্দিন খান বাহাদুর |
|

আরও দেখুন
---------

* হায়দ্রাবাদ রাজ্য
* নিজাম

বহিঃসংযোগ
---------

* Brief biography

তথ্যসূত্র
---------

1. ↑  Naravane, M.S. (২০১৪)। *Battles of the Honorourable East India Company*। A.P.H. Publishing Corporation। পৃষ্ঠা 155। আইএসবিএন 9788131300343।

| * দে
* স
হায়দ্রাবাদের নিজাম |
| --- |
| 
* কামারউদ্দিন খান
* নাসির জং
* মুজাফফর জং
* সালাবাত জং
* নিজাম আলি খান
* সিকান্দার জাহ
* নাসিরউদ্দৌলা
* আফজালউদ্দৌলা
* মাহবুব আলি খান
* উসমান আলি খান

 |
| 
* বিষয়শ্রেণী
* কমন্স

 |
**মার্সিয়া লিন "মার্শেলিন" বার্ট্রান্ড** (ইংরেজি: Marcia Lynne "Marcheline" Bertrand) (৯ মে, ১৯৫০ – ২৭ জানুয়ারি, ২০০৭) একজন মার্কিন অভিনেত্রী।

প্রাথমিক জীবন
-------------

যুক্তরাষ্ট্রের ইলিনয়ের রিভারডেল শহরে বার্ট্রান্ড জন্মগ্রহণ করেন। তার মায়ের নাম লুইস জুন ও বাবা রোল্যান্ড এফ. বার্ট্রান্ড। বার্ট্রান্ডের রেলিঘ বার্ট্রান্ড নামে এক ভাই, ও ডেবি বার্ট্রান্ড নামের এক বোন রয়েছে। বার্ট্রান্ড, তার বাবার দিক থেকে ফরাসী-কানাডীয় ও জাতিতে একজন ইরোকুইশান, এবং জ্যাকারি ক্লোশিয়ে-এর বংশদ্ভূত।.

তার কন্যা অ্যাঞ্জেলিনা জোলির জন্য বার্ট্রান্ডকে প্রায়শই একজন ফরাসি অভিনেত্রী মনে করা হয়, যদিও তা ভুল। এ বিষয়ে অ্যাঞ্জেলিনা জোলির নিজের বক্তব্য, "আমার মা একজন ফরাসি থেকেও বেশিকিছু। তাঁর খেলাধুলা ও বেড়ে ওঠা সবই দাদা-দাদীর বসবাসের স্থানে।" ১৯৬৫ সালে বার্ট্রান্ডের পরিবার শিকাগো থেকে বেভারলি হিলস-এ স্থানান্তরিত হয়। তিনি পড়াশোনাও করেন বেভারলি হিলস হাই স্কুলে।

পাদটীকা
-------

1. 1 2  Ancestry of Angelina Jolie
2. ↑
3. ↑  "Hillary, Meet Your New Cousins: Angelina and Madonna - Angelina Jolie, Hillary Rodham Clinton, Madonna : People.com"। ১৮ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ২৬ অক্টোবর ২০০৯।
4. ↑  Ancestry.com - Madonna, Celine Dion, and Camilla Parker-Bowles: Relatives
5. ↑  Wild at Heart, *Allure*, নভেম্বর ২০০৪।
6. ↑  "Watchtower," 1966, 1967, 1968 eds. (yearbook of Beverly Hills High School)

তথ্যসূত্র
---------

* ইন্টারনেট মুভি ডেটাবেজে মার্শেলিন বার্ট্রান্ড (ইংরেজি)
* অলমুভিতে মার্শেলিন বার্ট্রান্ড
* মার্শেলিন বার্ট্রান্ডের উইল - পিডিএফ-এ খুলবে।
**রামলীলা** (হিন্দি ভাষায়: रामलीला) একপ্রকার লোকনাট্যশৈলী। এই নাট্যধারায় হিন্দু মহাকাব্য *রামায়ণ*-এ বর্ণিত রাম ও রাবণের মধ্যে সংঘটিত দশদিনব্যাপী যুদ্ধের পুনরাভিনয় করা হয়। এই নাট্যশৈলীর উদ্ভব ভারতীয় উপমহাদেশে। রামের বিজয়ের স্মরণে আয়োজিত উৎসব বিজয়া দশমী বা দশেরার পূর্বের দশ রাত্রিতে রামলীলার আয়োজন করা হয়ে থাকে। উৎসব শেষ হয় দশেরায়।

রাম বিষ্ণুর সপ্তম অবতার এবং *রামায়ণ* মহাকাব্যের কেন্দ্রীয় চরিত্র। হিন্দু বিশ্বাস অনুযায়ী *রামায়ণ* ভারতের আত্মা ও ঈশ্বরোপলব্ধির একটি অন্যতম অবলম্বন; এবং রামলীলা হল এই মহাকাব্যেরই মঞ্চাভিনয়। রামলীলার উপজীব্য "মর্যাদা পুরুষোত্তম" রামের জীবন, সময় ও মূল্যবোধ। রামের কাহিনি ভারতে এতটাই জনপ্রিয় যে ভারতীয় সংস্কৃতির মূল ধারায় ধর্ম-বর্ণ-ভাষা নির্বিশেষে রামলীলার বিচরণ।

শৈলী
----

সাধারণত রামলীলা আয়োজিত হয়ে থাকে একটি অস্থায়ী মুক্তমঞ্চে। অভিনেতারা মূলত শখের অভিনেতা। তাঁরা উঠে আসেন দর্শক মহল থেকেই। মঞ্চের পাশে থাকেন কথক (কখনও পুরোহিত) যিনি দৃশ্য পরিবর্তন বা নাটকীয় উত্তেজনার সময় *রামায়ণ*-এর কোনো প্রাসঙ্গিক অংশ পাঠ করতে থাকেন। এই আবৃত্তি মূলত তুলসীদাস কর্তৃক অবধি ভাষায় রচিত *রামচরিতমানস* অবলম্বনে করা হয়ে থাকে। সংলাপ হয় তাৎক্ষণিক; অনেক সময় দর্শক প্রতিক্রিয়ার সঙ্গে সামঞ্জস্য বজায় রেখে সংলাপ বলা হয়। ঢোল ও অন্যান্য বাদ্যকাররা সেই সঙ্গে বাজাতে থাকেন। উৎসবের উন্মুক্ত পরিবেশে নাটকের আয়োজন হয়। দর্শকেরা অনেক সময়েই তাই নাটক চলাকালীন সিটি বাজায় অথবা কোনো দৃশ্য সম্পর্কে মন্তব্য ছুঁড়ে দেয়।

গ্রামাঞ্চলে কয়েক শতাব্দীর আচারবিধানে গড়ে ওঠে কিছু ঐতিহ্যবাহী রামলীলা অনুষ্ঠানস্থল। শত শত লোক দূর-দূরান্ত থেকে সেখানে অনুষ্ঠানে অংশ নিতে আসেন। দর্শকদের সুবিধার্থে সেই স্থানের চারপাশে বাজার বসে যায়। কোনো কোনো অঞ্চলে নাটকের বিক্ষিপ্ত বিরতির সময় স্থানীয় স্তরে প্রতিভা অন্বেষণ প্রতিযোগিতারও আয়োজন করা হয়। এই নাটকের মূল চরিত্র ধর্মীয় হলেও, এই সামাজিক দিকটি অনেক অহিন্দুকেই এই উৎসবের কাছে টেনে আনে। নাট্যায়োজনের ব্যয় এলাকা থেকে চাঁদা তুলে বা স্ব-সংগঠিত রামলীলা কমিটির মাধ্যমে নির্বাহ করা হয়।

ভৌগোলিক বিস্তার
---------------

পৃথিবীর যেসব দেশে উত্তর ভারত, মধ্য ভারত, নেপাল ও পাকিস্তানের হিন্দু সম্প্রদায় বাস করেন, সেখানেই রামলীলা অনুষ্ঠিত হতে দেখা যায়। ভারতীয় উপমহাদেশের বাইরে ফিজি, মরিশাস, দক্ষিণ আফ্রিকা, কানাডা, গায়ানা, সুরিনাম, ত্রিনিদাদ ও টোবাগো, গ্রেট ব্রিটেন, মার্কিন যুক্তরাষ্ট্র ও অস্ট্রেলিয়ায় রামলীলা অনুষ্ঠিত হতে দেখা যায়। এশিয়ার কোনো কোনো দেশে রামলীলার মতোই অন্যান্য নাট্যশৈলী গড়ে উঠতে দেখা গেছে। উদাহরণস্বরূপ, লাওস ও থাইল্যান্ডের ফ্রা লাক ফ্রা লাম (লাওসীয় ভাষায় লাক ও লাম লক্ষ্মণ ও রামের নাম) নাট্যশৈলীটির নাম করা যেতে পারে।

তথ্যসূত্র
---------

* "Actors, Pilgrims, Kings And Gods: The Ramlila of Ramnagar," Anuradha Kapur, Seagull, 2006.
* "Peasants in the Pacific: A Study of Fiji Indian Rural Society," Adrian C. Mayer, Routledge & Kegan Paul, London, 1973.
* "The Cambridge Guide to Asian Theatre," James R. Brandon, Cambridge University Press, 1997.

বহিঃসংযোগ
---------

* Webpage on Ramlila,
* "Ramlila: Spectator-participants in God's life,"
* "Ramlila in Uttar Pradesh,"
* "Ramlila in Delhi (Ashok Vihar Ramlila),"
* "Ramlila in Greater Noida ,"
তাইশইন মন্দিরে বাম থেকে বেনজাইতেন, বিনায়কাতেন ও বিশামনতেন।
*তাইশ-কাঙ্গিতেন* (প্রা. ১৮৩২–৫২), শিল্পী: ফিলিপ ফ্রাঞ্জ ভন সিবোল্ড। কাঙ্গিতেনকে বর্ণা করা হয়েছে একজন দ্বিবাহু দেবতা হিসেবে যার এক হাতে ত্রিশূল অন্য হাতে মূলা।
**বিনায়ক-তেন** বা **বিনায়কাতেন**(毘那夜迦天), **গণপতি**, **কাঙ্গিতেন**, **কাঙ্কিতেন**, **শতেন**, **তাইশতেন**, **তাইশ-কাঙ্গিতেন**, **তেনশন**, **কাঙ্গি-চিজাইতেন**, **শতেন-সামা**, **ভিনায়কাতেন** বা **জবিতেন** জাপানী বৌদ্ধ ধর্মের শিঙ্গন ও তেন্দাই শাখার একজন তেন বা দেবতা। তিনি হিন্দু ধর্মের দেবতা গণেশের জাপানী রূপ বলে গণ্য করা হয়। কোনো কোনো পণ্ডিতের মতে তিনি বোধিসত্ত্ব অবলোকিতেশ্বরের রূপ।

বিনায়কাতেনকে বৌদ্ধ ধর্মের তান্ত্রিক শাখাসমূহের সাথে যুক্ত করা হয়। যদিও তাকে হিন্দু গণেশের মতো হাতীর মাথাযুক্ত পুরুষ হিসাবে দেখানো হয়, তবে অধিকতর জনপ্রিয় রূপ হল পুরুষ ও মহিলার "দ্বৈত (শরীরযুক্ত) কাঙ্গিতেন"।

শতেন। *বুসুজজুই*, "বৌদ্ধধর্মের সংগৃহীত চিত্রাবলী (Collected Illustrations of Buddhist Images)"। প্রকাশিত ১৬৯০ (গেনরকু বর্ষ)।

নাম
---

বিনায়কাতেনের বিভিন্ন নাম আছে, যেমন, বিনায়কাতেন ~ হিন্দু বিনায়ক, গনবচি ~ হিন্দু গণপতি, গনব ~ গণেশ। গণেশের মত বিনায়কাতেনও বাধা-বিঘ্ন দূর করেন। তিনি শুভ, ভাল ভাগ্যর দেবতা। তান্ত্রিক বৌদ্ধত্বে জনপ্রিয় বিনায়কাতেন সুখ - সমৃদ্ধির দাতা। তার দ্বৈত রূপকে জাপানী ভাষায় শশিন কাঙ্গিতেন বা শশিন বিনায়ক বলা হয়, চীনা ভাষায় কুয়ান শি, ও সংস্কৃত ভাষায় নন্দিকেশ্বর।.

পরবর্তী বিনায়কাতেন দুষ্ট প্রকৃতির, দ্বন্দ্ব ইত্যাদির সৃষ্টি করেন, এবং মানুষকে বিঘ্ন করতে প্রেরিত করেন।

তথ্যসূত্র
---------

1. 1 2 3  Frédéric, Louis (২০০২)। "Kangi-ten"। *Japan Encyclopedia*। Harvard University Press। পৃষ্ঠা 470।  (originally published in 1996, translated by Rothe, Kathe)
2. ↑  Hanan, Patrick, সম্পাদক (২০০৩)। *Treasures of the Yenching: the Seventy-fifth Anniversary Exhibit Catalogue of the Harvard-Yenching Library*। the Harvard-Yenching Library of the Harvard College Library। পৃষ্ঠা 245–6।
3. 1 2  Krishan page 164
4. 1 2  Krishan p. 168
5. ↑  Buhnemann, Gudrun (2006). "Erotic forms of Ganesa in Hindu and Buddhist iconography". In Koskikallo, Petteri; Parpola, Asko. Papers of the th World Sanskrit Conference held in Helsinki, Finland, 13- July, 2003. Script and Image: Papers on Art and Epigraphy. 11.1. Motilal Banarsidass Publishers. pp. 19–20. ISBN 81-208-2944-1

| * দে
* স
গণেশ |
| --- |
| রূপভেদ | 
* অধিবিনায়ক
* মহাগণপতি
* বাল-গণপতি
* হরিদ্রাগণেশ
* হেরম্বগণেশ
* উচ্ছিষ্টগণেশ
* কাঙ্গিতেন
* উপাধি

 |  |
| পূজা | 
* গাণপত্য
* গণেশ চতুর্থী
* গণেশ জয়ন্তী
* সংকষ্টী চতুর্থী
* গণেশ মন্দির
* বিশ্বের প্রধান ধর্মগুলিতে গণেশ

 |
| অষ্টবিনায়ক মন্দির | 
* মোরগাঁও
* সিদ্ধিবিনায়ক মন্দির
* পালি
* মহদ
* থেউর
* লেন্যাদ্রি
* বিঘ্নেশ্বর মন্দির
* রঞ্জনগাঁও

 |
| কিংবদন্তি ও ধর্মগ্রন্থ | 
* *গণেশপুরাণ*
* *মুদ্গল পুরাণ*
* *গণপত্যথর্বশীর্ষ*
* গণেশ সহস্রনাম
* পৌরাণিক কাহিনি

 |
| সম্পর্কিত দেবতা | 
* গণ
* পত্নীগণ
* বিনায়ক
* বিনায়কী
* শিব
* পার্বতী
* কার্তিক

 |
| আরও দেখুন | 
* হিন্দুধর্ম
* হিন্দু পুরাণ
* মোরয়া গোসাবী
* মোদক
* উইকিমিডিয়া কমনসে গণেশ

 |

টেমপ্লেট:জাপানী বৌদ্ধ দেবমণ্ডলী
**হিমাচল প্রদেশ রাজ্য আইন, ১৯৭০** হলো ভারতের সংসদের একটি আইন, যার দ্বারা হিমাচল প্রদেশকে ভারতের একটি পূর্ণ রাজ্যের মর্যাদা দেওয়া হয়েছিল। এই আইন অনুসারে, ১৯৭১ সালের ২৫ জানুয়ারিতে তৎকালীন কেন্দ্রশাসিত অঞ্চল হিমাচল প্রদেশ ভারতের ১৮তম রাজ্যে পরিণত হয়।

ইতিহাস
------

ভারতের স্বাধীনতার পর ১৯৪৮ সালের ১৫ ই এপ্রিলে ব্রিটিশ ভারতের পাঞ্জাব প্রদেশের উত্তর-পূর্বাঞ্চলে পশ্চিম-হিমালয়ের প্রবর্তক অঞ্চলে অবস্থিত ২৮টি ক্ষুদ্র পার্বত্য দেশীয় রাজ্যগুলোকে (সামন্ত/করদ রাজ্য ও জাইলদার সহ) একত্রিত করে চিফ কমিশনার শাসিত হিমাচল প্রদেশ গঠন করা হয়। এগুলো হিমাচল প্রদেশ (প্রশাসন) আদেশ, ১৯৪৮-এর অধীনে অতিরিক্ত-প্রাদেশিক এখতিয়ার আইন, ১৯৪৭ (পরে ১৯৫০ সালের এও-এর মাধ্যমে বিদেশি এখতিয়ার আইন, ১৯৪৭ নামে নামকরণ করা হয়) এর অধীনে সিমলা হিলস রাজ্য এবং চারটি পাঞ্জাব দক্ষিণ পার্বত্য রাজ্য হিসাবে পরিচিত ছিল। ১৯৫৪ সালের ১ জুলাই হিমাচল প্রদেশ ও বিলাসপুর (নতুন রাজ্য) আইন, ১৯৫৪ দ্বারা বিলাসপুর রাজ্যটি হিমাচল প্রদেশে একীভূত হয়।

১৯৫০ সালের ২৬ জানুয়ারি ভারতের সংবিধান কার্যকর হওয়ার মাধ্যমে প্রদেশটির পরিচালনায় একজন লেফটেন্যান্ট গভর্নর নিযুক্ত হওয়ার পর হিমাচল প্রদেশ একটি পার্ট 'সি' রাজ্যে পরিণত হয়। ১৯৫২ সালে রাজ্যের বিধানসভা নির্বাচন হয়। এরপর ১৯৫৬ সালের ১ নভেম্বরে হিমাচল প্রদেশকে একটি কেন্দ্রশাসিত অঞ্চলে পরিণত হয়। ১৯৬৬ সালের পাঞ্জাব পুনর্গঠন আইনের মাধ্যনে পাঞ্জাব রাজ্যের কিছু এলাকা, যথা, সিমলা, কাংড়া, কুলু এবং লাহুল ও স্পিতি জেলা, লোহারা, অম্ব এবং উনা কানুনগো সার্কেল, সান্তোখগড় কানুনগো সার্কেলের কিছু এলাকা এবং কেন্দ্রশাসিত অঞ্চলে উনা তহসিলের কিছু নির্দিষ্ট এলাকা, পাশাপাশি পূর্ববর্তী পেপসু রাজ্যের কান্দাঘাট এবং নালাগড় তহসিল, পাঠানকোট জেলার ধর কালান কানুনগো সার্কেলের কিছু অংশ ১৯৬৬ সালের ১ নভেম্বরে হিমাচল প্রদেশের সাথে একীভূত করা হয়েছিল।  ১৯৭০ সালের ১৮ ডিসেম্বর হিমাচল প্রদেশ রাজ্য আইন ভারতীয় সংসদে পাস হয় এবং ১৯৭১ সালের ২৫ জানুয়ারিতে ভারতের ১৮তম পূর্ণ রাজ্য হিসেবে নতুন হিমাচল প্রদেশ আত্মপ্রকাশ করার মাধ্যমে আইনটি কার্যকর হয়। ড. যশবন্ত সিং পারমার নবগঠিত রাজ্যের মুখ্যমন্ত্রীর দ্বায়িত্ব গ্রহণ করেন।

তথ্যসূত্র
---------

1. ↑  "The State of Himachal Pradesh Act, 1970[সম্পাদনা" (pdf)। সংগ্রহের তারিখ অক্টোবর ১৪, ২০২২।  অজানা প্যারামিটার `|1=` উপেক্ষা করা হয়েছে (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Post Independence Period - Government of Himachal Pradesh, India"। *himachal.nic.in*। Government of Himachal Pradesh। সংগ্রহের তারিখ ২০২২-১০-১৪।
3. 1 2  Verma 1995।
4. 1 2  "History of Himachal Pradesh"। National informatics center, Himachal Pradesh। ২১ নভেম্বর ২০০৬ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০০৮।

* Verma, V. (১৯৯৫)। *The Emergence of Himachal Pradesh: A Survey of Constitutional Developments*। Indus Publishing। আইএসবিএন 81-7387-035-7। সংগ্রহের তারিখ ১৫ জুন ২০১১।
**উম্মে কুলসুম বিনতে আবি বকর** (আরবি: أم كلثوم بنت ابي بكر) আবু বকর ও হাবিবা বিনতে খারিজার কন্যা ছিলেন।

জীবনী
-----

তিনি তার বাবার মৃত্যুর কিছুদিন পরে মদিনায় জন্মগ্রহণ করেন। ইচ্ছা প্রকাশ করার সময় তিনি তার মেয়ে আয়িশাকে জানান যে, তিনি তাকে যে খেজুর গাছ দিয়েছেন তা তার দুই ভাই ও দুই বোনকে উত্তরাধিকার হিসেবে দেওয়া উচিত। তিনি সহজেই তার বাবার ইচ্ছা মেনে নিয়েছিলেন তবে আসমা ছাড়াও তিনি অন্য কোন বোনের কথা বলছিলেন তা জিজ্ঞাসা করেছিলেন। তিনি তাকে বলেছিলেন যে হাবিবা গর্ভবতী এবং তিনি এটিকে একটি মেয়ে বলে সন্দেহ করেছিলেন।:৩৩.৪০

উম্মে কুলসুম তার বোন আইশার তত্ত্বাবধানে "দয়া ও মৃদুতার সাথে" বড় হয়েছিলেন। উমর যখন বিয়েতে উম্মে কুলসুমের হাত চেয়েছিলেন, তখন আইশা সম্মতি প্রত্যাখ্যান করেছিলেন। তার দূত খলিফাকে ব্যাখ্যা করেছিলেন: "তুমি রুক্ষ এবং প্রস্তুত। উম্মে কুলসুমের সাথে কেমন হবে যদি সে তোমার অবাধ্য হয় এবং তুমি তাকে মারধর করবে? আপনি আবু বকরের স্থান এমনভাবে গ্রহণ করবেন যা আপনার পক্ষে উপযুক্ত নয়।"

উম্মে কুলসুম তার বাবার চাচাতো ভাই তালহা ইবনে উবাইদ-আল্লাহকে বিয়ে করেন, যিনি তার চেয়ে প্রায় চল্লিশ বছরের বড় ছিলেন। তিনি জাকারিয়াহ, ইউসুফ (যিনি শৈশবে মারা যান) এবং আইশার জন্ম দেন। তালহা ৬৫৬ সালে উটের যুদ্ধে নিহত হন। উম্মে কুলসুম তখন আইশার সাথে মক্কায় তীর্থযাত্রায় গিয়েছিলেন যখন তিনি তার অপেক্ষার সময় ছিলেন।

এরপর তিনি আব্দুর রহমান ইবনে আবদুল্লাহ আল-মাখজুমিকে বিয়ে করেন। তিনি তাকে ইব্রাহিম আল-আহওয়াল, মুসা, উম্মে হুমাদ এবং উম্মে উসমানকে বহন করেছিলেন।

আয়িশা উমরের নাতি সালিমকে তার বোন উম্মে কুলসুমের কাছে পাঠায়, যখন তিনি স্তন্যপান করানোর বয়সে ছিলেন, তাকে দশবার স্তন্যপান করানোর নির্দেশ দেওয়া হয় যাতে আইশাকে তার পালক-কাকিমা হিসাবে বিবেচনা করা হয়, কিন্তু সে তাকে তিনবার স্তন্যপান করানোর পরে অসুস্থ হয়ে পড়ে। তাই পালক-সম্পর্কে অসম্পূর্ণ ছিল, এবং সালিম আইশাকে দেখার যোগ্য হননি।

তথ্যসূত্র
---------

1. ↑  "MALIK'S MUWATTA, BOOK 36: Judgements"। *www.iium.edu.my*। সংগ্রহের তারিখ ২০২১-১২-১৩।
2. 1 2 3  Saʻd, Muḥammad Ibn (১৯৯৫)। *The Women of Madina* (ইংরেজি ভাষায়)। Ta-Ha। পৃষ্ঠা ২৯৮–৯৯। আইএসবিএন 978-1-897940-24-2।
**উমেশ নারায়ণ কুলকার্নি** (এই শব্দ সম্পর্কেউচ্চারণ (সাহায্য·তথ্য); মারাঠি: उमेश कुलकर्णी; জন্ম: ৭ মার্চ, ১৯৪২) তৎকালীন ব্রিটিশ ভারতের মহারাষ্ট্রের আলীবাগ এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে মুম্বই দলের প্রতিনিধিত্ব করেন। দলে তিনি মূলতঃ বামহাতে ফাস্ট-মিডিয়াম বোলিং করতেন। এছাড়াও, বামহাতে নিচেরসারিতে ব্যাটিং করতেন পাঁচ ফুট সাড়ে ছয় ইঞ্চি উচ্চতার অধিকারী **উমেশ কুলকার্নি**।

প্রথম-শ্রেণীর ক্রিকেট
---------------------

১৯৬৩-৬৪ মৌসুম থেকে ১৯৬৯-৭০ মৌসুম পর্যন্ত উমেশ কুলকার্নি’র প্রথম-শ্রেণীর খেলোয়াড়ী জীবন চলমান ছিল।

বামহাতি ফাস্ট বোলার উমেশ কুলকার্নি ভারতের ঘরোয়া ক্রিকেটে খেলেছেন। অধিকাংশ খেলাই ১৯৬৩-৬৪ মৌসুম থেকে ১৯৬৯-৭০ মৌসুমে মুম্বই দলের পক্ষে খেলেন।

১৯৬৪-৬৫ মৌসুমে দলের সাথে সিলন গমন করেন। এ সফরে ব্যক্তিগত সেরা ৪/৪৩ বোলিং পরিসংখ্যান দাঁড় করান। ১৯৬৬-৬৭ মৌসুমে চার খেলায় মাত্র চারটি উইকেট লাভ করা স্বত্ত্বেও অস্ট্রেলিয়া ও নিউজিল্যান্ড গমনার্থে ভারত দলের সদস্যরূপে তাকে অন্তর্ভুক্ত করা হয়।

আন্তর্জাতিক ক্রিকেট
-------------------

সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন উমেশ কুলকার্নি। ২৩ ডিসেম্বর, ১৯৬৭ তারিখে অ্যাডিলেডে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২২ ফেব্রুয়ারি, ১৯৬৮ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে সর্বশেষ টেস্টে অংশ নেন তিনি।

অনেকাংশে বিস্ময়করভাবেই ১৯৬৭-৬৮ মৌসুমে অস্ট্রেলিয়া ও নিউজিল্যান্ড গমনের জন্যে ভারত দলে মনোনীত হয়েছিলেন। অস্ট্রেলিয়ার বিপক্ষে তিনটি ও নিউজিল্যান্ডের বিপক্ষে একটি টেস্ট খেলার সুযোগ পান। তবে, কিছুটা পিচ থেকে সহায়তা পেলেও কার্যত অকার্যকর ছিলেন। চটপটে বামহাতি মিডিয়াম-পেসার ছিলেন তিনি।

অ্যাডিলেডে সিরিজের প্রথম টেস্টের দ্বিতীয় ইনিংসে নতুন বল হাতে নিয়ে বিল লরিকে শূন্য রানে বিদেয় করেছিলেন। এটিই তার একমাত্র সাফল্য ছিল। ব্রিসবেনে অনুষ্ঠিত তৃতীয় টেস্টে ১ রানে অপরাজিত ছিলেন। এ পর্যায়ে প্রায় অর্ধ-ঘণ্টা ক্রিজে অবস্থান করে এম. এল. জয়সীমাকে সঙ্গ দেন। ৮০ রানে থাকা অবস্থায় মাঠে নামেন ও তাকে সেঞ্চুরি পূরণে সহায়তার হাত প্রসারিত করেন।

আন্তর্জাতিক ক্রিকেট থেকে প্রত্যাখ্যাত হলেও কয়েক বছর বোম্বে দলের প্রতিনিধিত্ব করেন। হঠাৎ আলোর ঝলকানির ন্যায় দ্রুত পর্দার অন্তরালে চলে যান। সংক্ষিপ্ত প্রথম-শ্রেণীর খেলোয়াড়ী জীবনে ৩৯.৯৫ গড়ে ৪০ উইকেট পেয়েছিলেন তিনি।

তথ্যসূত্র
---------

1. ↑  Mukherjee, Abhishek। "Umesh Kulkarni: Unexpected selection before disappearance for good"। *Cricket Country*। ১৩ জুন ২০১৭ তারিখে মূল থেকে আর্কাইভ করা। সংগ্রহের তারিখ ৭ মার্চ ২০১৮।
2. ↑  "India v Ceylon 1964-65"। ১২ নভেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৩০ জুন ২০২০।
3. ↑  "Umesh Kulkarni bowling by season"। ১৮ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ৩০ জুন ২০২০।

আরও দেখুন
---------

* চেতন চৌহান
* সৈয়দ আবিদ আলী
* ভারতীয় টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ
---------

* ইএসপিএনক্রিকইনফোতে উমেশ কুলকার্নি উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে উমেশ কুলকার্নি  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
অন্ধ্র প্রদেশের আরাকু উপত্যকায় ধীমসা নৃত্যে অংশ নিচ্ছেন আদিবাসী মহিলারা
**ধীমসা** হল একটি উপজাতীয় লোকনৃত্যে শৈলী। মূলত ভারতের অন্ধ্রপ্রদেশে রাজ্যের পোরজা বর্ণের মহিলারা ঐতিহ্যগতভাবে এই নৃত্য পরিবেশন করেন।

এটি একটি দলগত নৃত্য। নৃত্য উপস্থাপনার সময় পনের থেকে কুড়ি জন নারীদের একটি দল একটি মণ্ডলী গঠন করে। তারা নিজ নিজ জীবনের কল্যাণের জন্য এই নৃত্যের মাধ্যমে দেবতার স্তুতি করে। তারা স্থানীয় লৌকিক বিবাহ উৎসবেও এই নৃত্য পরিবেশন করে এবং এই নৃত্যের মাধ্যমে নববধুর শান্তিপূর্ণ এবং সুখী বৈবাহিক জীবনের জন্য প্রার্থনা করে। নৃত্যে অংশগ্রহনকারী নর্তকীরা আদিবাসীদের ঐতিহ্যময় পোশাক ও গহনায় সজ্জিত হয় এবং দলের প্রধান মহিলা নর্তকী তার নিজের হাতে একটি ময়ুরের পালক ধারন করে।

উৎপত্তি
-------

ধীমসার উৎপত্তি ওড়িশা রাজ্যের কোরাপুট জেলায়, তবে বর্তমানে এটি ভারতের অন্ধ্রপ্রদেশ রাজ্যের বিশাখাপত্তনম অঞ্চলের সাংস্কৃতিক ঐতিহ্যের পরিচায়ক হয়ে উঠেছে। **ধীমসা** শব্দের মানে হল **পদক্ষেপের শব্দ**। ধীমসা এই অঞ্চলের সংস্কৃতির সাথে ওতপ্রোতভাবে জড়িয়ে রয়েছে। বিশেষ করে আরাকু উপত্যকা এবং বোরা গুহার কাছাকাছি অঞ্চলে এই নৃত্য বিশেষ জনপ্রিয়। আগে অবিবাহিত যুবকরা এই নাচে অংশগ্রহন করতেন। সম্পদ, ক্ষমতা ইত্যাদি থেকে উদ্ভুত বৈষম্যতার উপর ভিত্তি না করে এই উপজাতির লোকেরা ঐক্যবদ্ধভাবে এই ধীমসা নাচ পরিবেশনায় অংশগ্রহণ করে। এই নৃত্যের প্রতি অঙ্গ সঞ্চালন আদিবাসী সম্প্রদায়ের দৈনন্দিন ক্রিয়াকলাপের সাথে সাদৃশ্যপূর্ণ, যেমন পাতা বা গাছপালা বাছাই, কৃষিকাজ, বৈবাহিক জোটের সময় পালিত ঐতিহ্য সংস্কৃতি, বন্য জীবন থেকে তাদের রক্ষার উপায় ইত্যাদি প্রাত্যহিক কাজের শৈল্পিক উপস্থাপনা ধীমসা নৃত্যের মাধ্যমে উপস্থাপিত হয়।

নৃত্য পরিবেশন
-------------

এই অভিব্যক্তিপূর্ণ নৃত্যের মান নির্নয় করতে পরিবেশনকারী দলের নর্তকীদের হস্ত ও পদ সঞ্চালনের কৌশল অত্যন্ত প্রাধান্য পায়। এই নৃত্যটি একটি গোলাকার সমূহে করা হয়। পুরুষ, মহিলা, যুবক এবং বৃদ্ধ সকলেই এই নৃত্যে অংশগ্রহণ করতে পারে কিন্তু সাধারণত মহিলারাই এই নৃত্যে অংশগ্রহন করে। সাধারণত প্রায় পনের থেকে কুড়ি জন মহিলা একটি সমূহ তৈরি করে ছন্দবদ্ধ ভাবে তাদের পদ সঞ্চালন করে এবং নৃত্যের তালে তালে স্থান পরিবর্তনের মাধ্যমে ছোট থেকে বড় আকারের মানব বৃত্ত গঠন করে। এই নাচের বেশ কিছু প্রকার রয়েছে। জনপ্রিয় বারোটি প্রকরণ হল: ১) ভাগ ধীমসা, ২) নাটিকরী ধীমসা, ৩) কুন্দা ধীমসা, ৪)পাথরটোলা ধীমসা, ৫) পেদ্দা ধোমসা, ৬) সম্বর নিসানি ধীমসা, ৭) বেয়া ধীমসা, ৮)মৌলি ধীমসা, ৯) ছোটি ধীমসা, ৯) বোড়া ধীমসা (গ্রামে তাদের ধর্মীয় আচার বা দেবতার পূজার সাথে সম্পর্কিত।) ১০) গোড্ডি বেটা ধীমসা (নর্তকী শরীর আন্দোলনের মাধ্যমে পিছনে এবং সামনের দিকে যায়।)

যন্ত্র
------

এই নৃত্যে বাদ্যযন্ত্রে সহায়ককারী সদস্যরা দাপ্পু (একটি ছোট লাঠি দিয়ে ড্রাম), টুডুমু, মরি, কিরিডি এবং জোদুকোমুলু ইত্যাদি বাজায়। নর্তকীরা ঢাকের তালে নাচে এবং সাধারণত পুরুষরা বাজনা বাজায়।

পোশাক
-----

এই নৃত্যে নর্তকীরা সবুজ, লাল এবং হলুদ মাটির রং -এর রঙিন পোশাক পরে। নর্তকীরা হাঁটুর নীচ অব্ধি লম্বা শাড়ি পরেন। তাদের গলা উপজাতীয় অলঙ্কারে শোভিত থাকে।

তথ্যসূত্র
---------

1. 1 2  "Dhimsa Folk Dance"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**ধীরাজ দেবশিভাই প্রসন্ন** (এই শব্দ সম্পর্কেউচ্চারণ (সাহায্য·তথ্য); গুজরাটি: ધીરજ પરસાણા; জন্ম: ২ ডিসেম্বর, ১৯৪৭) গুজরাতের রাজকোট এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৭০-এর দশকের শেষদিকে অত্যন্ত সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে গুজরাত, রেলওয়েজ ও সৌরাষ্ট্র এবং ইংরেজ কাউন্টি ক্রিকেটে ডারহাম দলের প্রতিনিধিত্ব করেন। দলে তিনি মূলতঃ বামহাতি মিডিয়াম-ফাস্ট কিংবা স্লো লেফট-আর্ম অর্থোডক্স বোলিং করতেন। এছাড়াও, বামহাতে নিচেরসারিতে ব্যাটিং করতেন **ধীরাজ প্রসন্ন**।

প্রথম-শ্রেণীর ক্রিকেট
---------------------

১৯৬৫-৬৬ মৌসুম থেকে ১৯৮২-৮৩ মৌসুম পর্যন্ত ধীরাজ প্রসন্নের প্রথম-শ্রেণীর খেলোয়াড়ী জীবন চলমান ছিল। রঞ্জী ট্রফিতে গুজরাত ও সৌরাষ্ট্র দলের পক্ষে খেলেন। বলকে তিনি উভয়দিক দিয়েই সুইং করানোয় দক্ষতার পরিচয় দেন।

এক দশকের অধিক সময় ঘরোয়া ক্রিকেটে দূর্দান্ত খেলেন। ফলশ্রুতিতে, ১৯৭৮-৭৯ মৌসুমে ওয়েস্ট ইন্ডিজের বিপক্ষে খেলার জন্যে তাকে জাতীয় দলে অন্তর্ভুক্ত করা হয়। ২৮.৫৬ গড়ে ২২৮৫ রান ও ২২.০৮ গড়ে ১৯৬ উইকেট পান তিনি।

আন্তর্জাতিক ক্রিকেট
-------------------

সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ধীরাজ প্রসন্ন। সবগুলো টেস্টই ওয়েস্ট ইন্ডিজের বিপক্ষে খেলেছিলেন তিনি। ১২ জানুয়ারি, ১৯৭৯ তারিখে চেন্নাইয়ে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। এরপর, ২৪ জানুয়ারি, ১৯৭৯ তারিখে দিল্লিতে একই দলের বিপক্ষে সর্বশেষ টেস্টে অংশ নেন তিনি। সফররত ওয়েস্ট ইন্ডিজ দলের বিপক্ষে অল-রাউন্ডার হিসেবে আবির্ভূত হন।

সিরিজের দুই টেস্ট খেলার সুযোগ পান তিনি। কিন্তু, ব্যাট কিংবা বল হাতে কোন সফলতার স্বাক্ষর রাখতে ব্যর্থ হন। সবমিলিয়ে তিনি এক রান ও এক উইকেট দখল করেছিলেন।

অবসর
----

আন্তর্জাতিক ক্রিকেটে ব্যর্থতার পরিচয় দিলেও ঘরোয়া ক্রিকেটে বিস্ময়কর ফলাফল করেন। রঞ্জী ট্রফি প্রতিযোগিতায় শীর্ষস্থানীয় অল-রাউন্ডারের ভূমিকায় অবতীর্ণ হয়েছিলেন তিনি। কার্যকর বামহাতি মাঝারিসারির ব্যাটসম্যান ও বামহাতি সিম বোলার হিসেবে বেশ সফল হন।

ক্রিকেট খেলা থেকে অবসর গ্রহণের পর উইকেট প্রস্তুতে বিশেষজ্ঞের ভূমিকায় অবতীর্ণ হয়েছেন। ভারতীয় ক্রিকেট নিয়ন্ত্রণ বোর্ড (বিসিসিআই) কর্তৃক পিচ ও মাঠ কমিটির সদস্য হিসেবে ভারতে দেখাশুনো করছেন।

তথ্যসূত্র
---------

1. ↑  List of India Test Cricketers
2. ↑  "India – Test Batting Averages"। ESPNCricinfo। সংগ্রহের তারিখ ১৩ জুলাই ২০২০।
3. ↑  "India – Test Bowling Averages"। ESPNCricinfo। সংগ্রহের তারিখ ১৩ জুলাই ২০২০।

আরও দেখুন
---------

* রজার বিনি
* কেনিয়া জয়ন্তীলাল
* ভারতীয় টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ
---------

* ইএসপিএনক্রিকইনফোতে ধীরাজ প্রসন্ন উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ধীরাজ প্রসন্ন  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
বার্সেলোনা সুপারকম্পিউটিং সেন্টার
**বার্সেলোনা সুপারকম্পিউটিং সেন্টার** (স্পেনীয়: Centro Nacional de Supercomputación: সেন্ত্রো ন্যাসিওনাল দি সুপারকম্পিউতাসিওন) স্পেনের কাতালোনিয়ার বার্সেলোনায় অবস্থিত একটি পাবলিক রিসার্চ সেন্টার। এটি মারেনস্ত্রুম (স্পেনীয়: MareNostrum) নামক একটি 13.7 পেটাফ্লপস, ইন্টেল জিয়ন প্ল্যাটিনাম-ভিত্তিক সুপার কম্পিউটারের হোস্ট করে, যার মধ্যে উদীয়মান প্রযুক্তিগুলির ক্লাস্টারও রয়েছে। ২০১৭ সালের জুনে এটি বিশ্বের ১৩ তম স্থানে অবস্থান করছিল। প্রাচীন রোমান ভাষায় ভূমধ্যসাগরকে MareNostrum ("আমাদের সাগর") বলা হতো, এর থেকেই সুপারকম্পিউটারটির নামকরণ করা হয়েছে।

সেন্টারটি কাতালোনিয়া পলিটেকনিক বিশ্ববিদ্যালয়ের (ইউপিসি) তোরে গিরোনা নামক এক প্রাক্তন চ্যাপেলে অবস্থিত এবং এটি এপ্রিল, ২০০৫ এ প্রতিষ্ঠিত হয়েছিল। এটি স্পেনীয় বিজ্ঞান, উদ্ভাবন এবং বিশ্ববিদ্যালয় মন্ত্রণালয় দ্বারা গঠিত একটি কনসোর্টিয়াম দ্বারা পরিচালিত হয় (৬০%), কাতালোনিয়া সরকার দ্বারা (৩০%) এবং ইউপিসি দ্বারা (১০%)। অধ্যাপক মাতেও ভ্যালেরো এর প্রধান প্রশাসক। মারেনস্ত্রুম সুপার কম্পিউটারটি একটি প্রাক্তন চ্যাপেলের একটি বিরাট কাচের বাক্সের ভিতরে রয়েছে।

২০০৫ থেকে ২০১১ সময়কালের জন্য কানাডায় বার্সেলোনা সুপারকম্পিউটিং সেন্টারের প্রাথমিক অপারেশনাল বাজেট € ৫.৫ মিলিয়ন ডলার (প্রায় ৭ মিলিয়ন মার্কিন ডলার/বছর) ধরা হয়েছিল। এই কেন্দ্রটির খুব দ্রুত বৃদ্ধি হয়েছে এবং ২০১৮ সালে প্রায় ৬০০ জন কর্মীর কর্মসংস্থান হয়েছিল এবং বার্ষিক বৈশ্বিক বাজেট ছিল প্রায় ৩৪ মিলিয়ন ইউরোরও বেশি।

এই বার্সেলোনা সুপারকম্পিউটিং সেন্টারটি আইবিএম সেল মাইক্রোপ্রসেসর আর্কিটেকচারের উন্নয়নে অবদান রেখেছে।

প্রতিষ্ঠানটির কর্মকর্তাগণ
-------------------------

* পরিচালক মাতেও ভ্যালেরো
* সহযোগী পরিচালক: জোসেপ মারিয়া মার্তোরেল
* কম্পিউটার সায়েন্সেরপরিচালক: জেসেস ল্যাবার্তা
* কম্পিউটার সায়েন্সের সহযোগী পরিচালক: এডুয়ার্ড আইগুডা
* লাইফ সায়েন্সের পরিচালক: আলফোনসো ভ্যালেন্সিয়া
* আর্থ সায়েন্সের পরিচালক:
* বিজ্ঞান ও প্রকৌশলীর জন্য কম্পিউটার অ্যাপ্লিকেশন: জোসে মারিয়া সেলা
* অপারেশনস ডিরেক্টর: সেরগি গিরোনা

তথ্যসূত্র
---------

1. ↑  "MareNostrum 4 begins operation". Barcelona Supercomputing Center. 29 June 2017.
2. ↑  "Top500 List - Supercomputer Sites"। *www.top500.org*।
3. ↑  "BSC-CNS in Numbers"। *www.bsc.es*।

বহিঃসংযোগ
---------

* প্রাতিষ্ঠানিক ওয়েবসাইট


| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* কাতালুনিয়া

 |
| অন্যান্য | 
* সুডক (ফ্রান্স)
	+ ১

 |
ভারতীয় হাই স্কুল হল সংযুক্ত আরব আমিরাতের দুবাইয়ে একটি সিবিএসই-সংযুক্ত ভারতীয় স্কুল। এটি ১৯৬১ সালে ভারতীয় প্রবাসীদের সন্তানদের শিক্ষা প্রদানের জন্য প্রতিষ্ঠিত হয়, সেখানে প্রথম প্রবাসী শিক্ষা প্রতিষ্ঠান। স্কুলটি এমিরেটের একটি নোট-লাভ-মুনাফা স্কুলগুলির মধ্যে একটি, এবং দুবাইয়ের শিক্ষা নিয়ন্ত্রক কর্তৃক অপ্রত্যাশিত মূল্য দেওয়া হয়। স্কুলটির সিইও ড। অশোক কুমারের মতে, বিশ্ববিদ্যালয়ের ১০০% শিক্ষার্থী যুক্তরাষ্ট্রে গিয়ে প্রায় ৩২% মার্কিন যুক্তরাষ্ট্রে, যুক্তরাজ্যের এবং কানাডা যাচ্ছেন, ৩৫% সংযুক্ত আরব আমিরাত বিশ্ববিদ্যালয়ে পড়াশোনা করছেন এবং অবশিষ্ট ভারতীয় বিশ্ববিদ্যালয় বেছে নিয়েছেন। [4]

স্কুলটি ভারতীয় পিতা-মাতার কাছে অত্যন্ত জনপ্রিয়। স্কুলে পর্যালোচনা ওয়েব সাইটে প্রকাশিত তথ্য অনুসারে, প্রতি বছর কেজিতে ৯০০ টি স্থান পাওয়া যায় যা প্রায় ৪,০০ আবেদনকারীদের দ্বারা পরিচালিত হয়। স্থান লটারি দ্বারা নির্ধারিত হয়।

ইতিহাস
------

ইন্ডিয়ান হাই স্কুল ১৯৬১ সালে মাগনালাল পঞ্চোলিয়া কর্তৃক ভারতীয় প্রবাসীদের সন্তানদের শিক্ষা প্রদানের লক্ষ্যে প্রতিষ্ঠিত হয়। [5] এটি দুবাইতে প্রতিষ্ঠিত প্রথম প্রবাসী শিক্ষা প্রতিষ্ঠান। স্কুলের জন্য দরকারী জমি দুবায়ের। তারপর শাসক হিসেবে দেওয়া হয়, শেখ রশিদ বিন সাঈদ আল Maktoum। প্রাথমিক enrollment ছিল ৮ জন ছাত্র; এটি তিনটি ক্যাম্পাসে ১৫ হাজারেরও বেশি উঁচুতে পরিণত হয়েছে, বিশেষ করে ৩৭০ জন শিক্ষার্থীর বিশেষ প্রয়োজন।

শ্রীশ্রী অশোক কুমার স্কুলে বর্তমান সিইও। তিনি ভারতের রাষ্ট্রপতি কর্তৃক শ্রেষ্ঠ প্রশাসক এবং ভারতীয় জাতীয় পুরস্কারের জন্য শেখ হামদান পুরস্কার লাভ করেন। স্কুলটিতে প্রায় ৬০০ টি শিক্ষক রয়েছে। [6]

অবস্থান
-------

স্কুলটিতে তিনটি ক্যাম্পাস রয়েছে। আল গারহুডের জুনিয়র স্কুল প্রাক-প্রাথমিক ক্লাস (মেয়েদের এবং ছেলেদের কেজি১-৪) মিটমাট করে। ওউড মেথা এর সিনিয়র স্কুল মেয়েদের ৫ থেকে ১২ জন শিক্ষার্থীর মধ্যে রয়েছে, যারা সকালের শিফট (৭:৩০ সকাল থেকে ১:১০ টা) শুরু করে, ছেলেদের ৫ থেকে ১০ বছর বয়সী যারা বিকালে শিফট শুরু করে (৯: ৩ টা থেকে ৩: ১০ টা) এবং ছেলেদের গ্রেড ১১ এবং ১২, যারা সন্ধ্যায় শিফ্ট শুরু (১.২০ অপরাহ্ন থেকে ৬:৫০ অপরাহ্ন)। স্কুলটি ইন্ডিয়ান ইন্টারন্যাশনাল স্কুল (আইআইএস) পরিচালনা করে।

গ্রিন লাইনের ওড মেথা মেট্রো স্টেশন সিনিয়র ক্যাম্পাসের কাছে অবস্থিত এবং রেড লাইনের জিজিআইসিও মেট্রো স্টেশন জুনিয়র স্কুল ক্যাম্পাসের পাশে রয়েছে। স্কুলের ছাত্রদের এবং স্টাফ পরিবহন করার জন্য বাসগুলির একটি বহিরাগত আছে।
স্কুলটি একটি সরকারি হাসপাতাল এবং একটি গির্জা মূল ক্যাম্পাসের বিপরীত দিকে অবস্থিত।এটি রাস্তার পাশে অবস্থিত। এবং একটি প্রাইভেট হাসপাতাল জুনিয়র স্কুলে পিছনে অবস্থিত। কিন্ডারগার্টেন প্রার্টারগুলি জুনিয়র স্কুল পরবর্তী

তথ্যসূত্র
---------
হার্ডকোর পাঙ্ক মাইনর থ্রেট ব্যান্ডের সঙ্গিত উপস্থাপন, ১৯৮১।

**হার্ডকোর পাঙ্ক** এক ধরনের সঙ্গীত ধারা যা পাঙ্করকের একটি উপধারা, হার্ডকোর নামেও পরিচিত। ১৯৭০-এর দশকের পাঙ্ক রকের জনপ্রিয়তার পরে উত্তর আমেরিকায় এই সঙ্গীত ধারাটি গড়ে ওঠে। পাঙ্ক রকের চেয়ে হার্ডকোর পাঙ্ক দ্রুততর, মোটা স্বরের ও ভারী। মূল পাঙ্করকের মতো জনপ্রিয়তা না পেলেও হার্ডকোর পাঙ্ক ১৯৮০-এর দশকে আমেরিকার আন্ডারগ্রাউন্ডে ছড়িয়ে পড়ে।

প্রভাব
------

হার্ডকোর নানা সঙ্গীত ধারাকে প্রভাবিত করে যারা পরে মূলধারায় সাফল্য পেয়েছে যেমন- মেটালকোর, থ্রাশ মেটাল, গ্রুঞ্জ, ইমো ও পোস্ট-হার্ডকোর। যদিও হার্ডকোর পাঙ্ক কখনোই মূলধারায় সাফল্য পায়নি, কিন্তু তাদের অগ্রবর্তীরা সবসময়ই প্রশংসিত হয়েছে। ব্ল্যাক ফ্ল্যাগের একটি অ্যালবাম রোলিং স্টোন ম্যাগাজিনের মতে ৫০০ সর্বকালের গ্রেটেস্ট অ্যালবামের মধ্যে একটি। গ্যলোস ও রাইজ এগেনিস্ট ব্যান্ড মূলধারার রেকর্ড লেবেলের সাথে কাজ করলেও বেশির ভাগ ব্যান্ডই আন্ডারগ্রাউন্ডে রয়ে গেছে। মাইনর থ্রেট ও আগনোস্টিক ফ্রন্ট ব্যান্ডদের অন্যদের মতো বেশি অ্যালবাম বিক্রি না হলেও তারা অনেক ইতিবাচক সাড়া পেয়েছে নানা স্থানে। হার্ডকোর পাঙ্ক-এর উৎস যদিও অজানা তবে ভ্যাঙ্কুবার ভিত্তিক ব্যান্ড ডিওএ-এর ১৯৮১ সালের অ্যালবাম হার্ডকোর’৮১ এই শব্দটকে জনপ্রিয় করে তোলে। আওয়ার ব্যান্ড কুড বি ইউর লাইফ বইয়ের লেখক মাইকেল আজেরাড ব্ল্যাক ফ্ল্যাগ ব্যান্ডকে হার্ডকোর পাঙ্ক-এর গডফাদার বলে উল্লেখ করেছেন।

প্রচার বিমুখতা
--------------

মূলধারার রেকর্ড লেবেলের সাথে চুক্তিবদ্ধ হোয়ার চেস্টা না করে হার্ডকোর পাঙ্ক ব্যান্ডগুলো নিজেরাই রেকর্ড লেবেল খুলে বসেছে ও অ্যালবাম নিজেরাই বিক্রি করছে। ব্যান্ডগুলো তাদের সফরের খরচ নিজেরাই যোগায়। হার্ডকোর ব্যান্ডদের কনসার্টগুলো পুলিশ ও কনসার্ট দর্শকদের মধ্যে রক্তক্ষয়ী মারামারির জায়গায় পরিণত হয়। তাদের কেঊ কেঊ খুন-খারাপির সাথে জড়িত।

রাজনীতি
-------

হার্ডকোর পাঙ্ক ব্যান্ডগুলো বামপন্থী রজনীতির সাথে জড়িত ও তারা মার্কিন প্রেসিডেন্ট রোনাল্ড রিগানের বিরোধিতা করত। রোনাল্ড রিগানের সামাজিক রক্ষণশীলতা ও অর্থনৈতিক নীতি ব্যান্ডগুলোর সমালোচনার বিষয়বস্তু হিসেবে ছিল। ২০০১ থেকে ২০০৯ সালে মার্কিন প্রেসিডেন্ট জর্জ ডাবলিউ বুশকেও তারা অপছন্দ করত। মেটালিকা ও স্লেয়ার ব্যান্ড নানাভাবে হার্ডকোর ব্যান্ড দ্বারা প্রভাবিত ছিল। ২টি ডিসচার্জ ও ৩টি মিস্ফিট ব্যান্ডের গান মেটালিকা কাভার করেছিল তাদের গ্যারেজ ইন্সুরেন্স অ্যালবামে।

বহিঃসংযোগ
---------

* silver-dragon-records.com
* punkoiuk.co.uk
* micksinclair.com
**কিসার**, *ইয়োটোওয়াওয়া* নামেও পরিচিত, ইন্দোনেশিয়ার দক্ষিণ-পশ্চিম মোলুকাসের একটি ছোট দ্বীপ। তিমুর দ্বীপের উত্তর-পূর্বে অবস্থিত। দ্বীপটি মালুকু প্রদেশের দক্ষিণ- পশ্চিম দ্বীপপুঞ্জ রিজেন্সির মধ্যে দক্ষিণতম দ্বীপ জেলা ( *কেকামাটান পুলাউ পুলাউ টেরসেলাটান* ) এর অন্তর্গত। জেলায় পূর্বে আরও উত্তরে বৃহত্তর (কিন্তু কম জনবসতিপূর্ণ) রোমাং দ্বীপ অন্তর্ভুক্ত ছিল। কিন্তু এটির নিজস্ব বহিরাগতদের সাথে এটি পরবর্তীতে বিভক্ত হয়ে নিজস্ব জেলা ( *কেকামাটান কেপুলুয়ান রোমাং* ) গঠন করে। বাকি দ্বীপটি রিজেন্সির মধ্যে উত্তর কিসার জেলা ( *কেকামাতান কিসার উতারা* ) গঠন করে। এটি ইন্দোনেশিয়ার ৯২টি আনুষ্ঠানিকভাবে তালিকাভুক্ত বহির্মুখী দ্বীপগুলির মধ্যে একটি । ২০১০ সালের আদমশুমারি অনুসারে ৬৬৫২ জন বাসিন্দা সহ ওয়ানরেলি প্রধান শহর।

ভাষা
----

কিসার ভাষা (একটি বাণিজ্য ভাষা, মেহের বা ইয়োতোওয়াও নামেও পরিচিত) ও সম্পর্কহীন ওইরাটা ভাষা (ঘনিষ্ঠভাবে ফাতালুকু -এর সাথে সম্পর্কিত) কিসার ভাষায় কথা বলা হয়।

ইতিহাস
------

 কিসার যোদ্ধা।
 কিসার গ্রামবাসী

তথ্যসূত্র
---------

1. ↑  Biro Pusat Statistik, Jakarta, 2011.
2. ↑  "Kisar"। *ethnologue.com*। সংগ্রহের তারিখ ২০ এপ্রিল ২০১৮।
3. ↑  "Oirata"। *ethnologue.com*। সংগ্রহের তারিখ ২০ এপ্রিল ২০১৮।
**শিম্পাঞ্জী** প্রাইমেট বর্গের (Great Apes) এক প্রকার স্তন্যপায়ী প্রাণী। Pan গোত্রের দুই প্রজাতির প্রাণীকে সাধারণ ভাবে শিম্পাঞ্জী বলে ডাকা হয়।শিম্পাঞ্জি (প্যান ট্রোগলোডিটস), সাধারণ শিম্পাঞ্জি, শক্তিশালী শিম্পাঞ্জি বা সোজা চিম্প নামেও পরিচিত, এটি গ্রীকীয় আফ্রিকার বন এবং সান্নাহর এক বৃহত প্রজাতি এটির চারটি নিশ্চিত উপ-প্রজাতি এবং একটি পঞ্চম প্রস্তাবিত উপ-প্রজাতি রয়েছে। শিম্পাঞ্জি এবং ঘনিষ্ঠভাবে সম্পর্কিত বনোবো (কখনও কখনও "পিগমি শিম্পাঞ্জি" নামে পরিচিত) পান জেনাসে শ্রেণিবদ্ধ করা হয়। জীবাশ্ম এবং ডিএনএ সিকোয়েন্সিংয়ের প্রমাণ থেকে প্রমাণিত হয় যে প্যান মানব বংশের এক বোন ট্যাক্সন এবং মানুষের নিকটতম জীবিত আত্মীয়।

শিম্পাঞ্জিটি মোটা কালো চুলের আচ্ছাদিত, তবে খালি মুখ, আঙ্গুলগুলি, পায়ের আঙ্গুলগুলি, হাতের তালু এবং পায়ের তল রয়েছে। এটি পুরুষদের জন্য 40-70 কেজি (88–154 পাউন্ড) ও স্ত্রীদের জন্য 27-50 কেজি (60-110 পাউন্ড) ও 150 সেন্টিমিটার (4 ফুট 11 ইঞ্চি) দাঁড়িয়ে থাকা, বনোবোর চেয়ে বৃহত্তর এবং শক্তিশালী। এর গর্ভকালীন সময় আট মাস। শিশুটি প্রায় তিন বছর বয়সে দুধ ছাড়ানো হয়, তবে সাধারণত বেশ কয়েক বছর ধরে তার মায়ের সাথে ঘনিষ্ঠ সম্পর্ক বজায় থাকে। শিম্পাঞ্জি এমন গ্রুপে বাস করে যেগুলির আকার 15 থেকে 150 সদস্যের মধ্যে থাকে, যদিও ব্যক্তিরা দিনের বেলা অনেক ছোট গ্রুপে ভ্রমণ এবং চারণ করে। প্রজাতিগুলি কঠোর পুরুষ-অধ্যুষিত শ্রেণিবিন্যাসে বাস করে, যেখানে সহিংসতার প্রয়োজন ছাড়াই সাধারণত বিরোধ নিষ্পত্তি হয়। প্রায় সমস্ত শিম্পাঞ্জি জনগোষ্ঠী সরঞ্জাম ব্যবহার করে, লাঠি, পাথর, ঘাস এবং পাতাগুলি ব্যবহার করে এবং মধু, দধি, পিঁপড়, বাদাম এবং জল শিকার এবং অর্জনের জন্য ব্যবহার করে রেকর্ড করা হয়েছে। প্রজাতিগুলিতে ছোট স্তন্যপায়ী প্রাণীদের বর্শার জন্য তীক্ষ্ণ কাঠি তৈরির সন্ধানও পাওয়া গেছে।

শিম্পাঞ্জি বিপন্ন প্রজাতি হিসাবে আইইউসিএন রেড তালিকায় তালিকাভুক্ত হয়েছে। 170,000 থেকে 300,000 ব্যক্তির মধ্যে এর পরিসীমা জুড়ে অনুমান করা হয়। শিম্পাঞ্জির সবচেয়ে বড় হুমকি হ'ল আবাস হ্রাস, শিকার হওয়া এবং রোগ। শিম্পাঞ্জিরা পাশ্চাত্য জনপ্রিয় সংস্কৃতিতে স্টিরিওটাইপযুক্ত ক্লাউন-ফিগার হিসাবে উপস্থিত হয় এবং শিম্পাঞ্জির চা পার্টিগুলি, সার্কাসের ক্রিয়াকলাপ এবং স্টেজ শোয়ের মতো বিনোদন দেয়। তাদের কখনও কখনও পোষা প্রাণী হিসাবে রাখা হয়, যদিও তাদের শক্তি এবং আগ্রাসন তাদের এই ভূমিকাতে বিপজ্জনক করে তোলে। কিছু শতকে গবেষণার জন্য বিশেষত আমেরিকাতে গবেষণাগারে রাখা হয়েছে। শিম্পাঞ্জিদের আমেরিকান সাইন ল্যাঙ্গুয়েজের মতো ভাষা শেখানোর জন্য অনেক চেষ্টা করা হয়েছে, সীমিত সাফল্যের সাথে।

তথ্যসূত্র
---------

1. ↑  Groves, C. (২০০৫)। Wilson, D. E. & Reeder, D. M. সম্পাদক। *Mammal Species of the World* (3rd সংস্করণ)। Johns Hopkins University Press। পৃষ্ঠা 182–3। আইএসবিএন ০-৮০১-৮৮২২১-৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: একাধিক নাম: সম্পাদকগণের তালিকা (link)
**ক্রিশ্চিয়ান এইকমান** (১১ আগস্ট ১৮৫৮ – ৫ নভেম্বর ১৯৩০) একজন শরীরতত্ত্ববীদ এবং অধ্যাপক ছিলেন, যিনি বেরিবেরি রোগ যে কম পুষ্টির জন্যে হয় তা আবিষ্কার করেছিলেন। পরবর্তীতে তিনি এবং স্যার ফেডেরিক হপকিন্স দুইজন মিলিত ভাবে শরীরতত্ত্ববিদ্যায় ভিটামিন আবিষ্কারের জন্য নোবেল পুরস্কারে ভূষিত হন।

জীবনী
-----

### প্রাথমিক জীবন ও শিক্ষা

ক্রিশ্চিয়ান এইকমেন ১৮৫৮ সালের ১১ আগস্ট জন্মগ্রহণ করেন। তার জন্মস্থান ছিল নেদারল্যান্ডের নিজকার্ক নামক একটি অঞ্চল। তিনি তার বাবা-মায়ের ৭ম সন্তান। তার পিতার নামও ক্রিশ্চিয়ান এইকমেন। পেশায় তিনি ছিলেন স্থানীয় বিদ্যালয়ের প্রধান শিক্ষক। তার মায়ের নাম জোহানা এলিডা পুল। তার বড় ভাই জোহান ফ্রেডেরিক এইকমেনও (১৮৫১-১৯১৫) একজন রসায়নবীদ।

### ব্যক্তিগত জীবন

১৮৮৩ সালে এইকমেন আলটজে উইগেরি ভ্যান ইডেমা নামক এক মহিলাকে বিয়ে করেন। ১৮৮৬ সালে তিনি মারা যান। বাটাভিয়াতে অবস্থানকালীন, ১৮৮৮ সালে, এইকমেন বার্থা জুলিয়ে লুইস ভ্যান দের কেম্পকে বিয়ে করেন। পিটার হেডরিক নামে তাদের একটি ছেলে হয়। তিনি ১৮৯০ সালে জন্মগ্রহণ করেন এবং পেশায় একজন শরীরতত্ত্ববীদ ছিলেন।

তথ্যসূত্র
---------

1. 1 2  "ক্রিশচিয়ান এইকমেন"। সংগ্রহের তারিখ ১৮ জুন ২০১৯।
**ক্রিপার মুরগি** একটি বিশেষ ধরনের মুরগি, যাদের খাটো পা থাকে এবং এর ফলে শরীর মাটির মাত্র কয়েক সেন্টিমিটার উপরে অবস্থান করে। কোনো কোনো ক্ষেত্রে মুরগির পা এতই ছোট হয় যে তার শরীর মাটির সংস্পর্শে থাকে। লিথাল জিনের প্রভাবে এমন মুরগির জন্ম হয়। লিথাল জিন প্রকট কিংবা প্রচ্ছন্ন অবস্থায় থেকে ভ্রূণ অবস্থায় জীবের মৃত্যু কিংবা আঙ্গিক বৈকল্য এর জন্য দায়ী। লিথাল জিনের প্রভাবে ফিনোটাইপিক অনুপাত ৩ঃ১ এর পরিবর্তে ২ঃ১ দেখা যায়। এর ফলে জন্ম নেয় শারীরিকভাবে বিকৃত ক্রিপার মুরগি।

Krüper cock; the legs are much shorter than in other breeds
Bantam Krüper chicks and egg: left, long-legged chick; right, short-legged chick (tibia length marked in orange)

জন্ম
----

লম্বা পা বিশিষ্ট দুইটি মোরগ ও মুরগির শারীরিক মিলন (ক্রস) ঘটালে নতুন যে জীব উৎপন্ন হবে সেটি লম্বা পা বিশিষ্ট হয়। এক্ষেত্রে কোনো খাটো পায়ের মুরগি জন্মায় না। কিন্তু একটি মোরগ/মুরগির পা যদি খাটো হয় তাহলে এর ফলে যে মুরগি জন্ম নেয় সেটির পা ৫০% ক্ষেত্রে খাটো হওয়ার সম্ভাবনা থাকে। ২৫% লম্বা হওয়ার সম্ভাবনা থাকে আর ২৫% লিথাল হওয়ার সম্ভাবনা থাকে। যদি লিথাল কম্বিনেশন হয়ে যায় তাহলে সেই মুরগি ভ্রূণীয় অবস্থায় মারা যায়। 

মুরগির লম্বা (স্বাভাবিক) পায়ের জন্য দায়ী প্রকট জিন Y এবং খাটো পায়ের জন্য দায়ী প্রচ্ছন্ন জিন যদি y হয় (এখানে, Y ও y ধরে নেওয়া হয়েছে) তাহলে মেন্ডেলের সূত্র অনুযায়ী লম্বা পায়ের মুরগির জিনোটাইপ হবে YY এবং খাটো ইঁদুরের জিনোটাইপ হবে yy। কিন্তু প্রকৃতিতে যে স্বাভাবিক লম্বা পা বিশিষ্ট মুরগি দেখা যায় তাদের কারোরই জিনোটাইপ YY বা হোমোজাইগাস (বিশুদ্ধ) নয়৷ কারণ সেই Y জিন হোমোজাইগাস অবস্থায় লিথাল জিন হিসেবে ক্রিয়া করে ভ্রূণ অবস্থায় মুরগির মৃত্যু ঘটায়। এরপরে যে সব মুরগি বেঁচে থাকে তাদের ৫০% এরই খাটো পা হওয়ার সম্ভাবনা থাকে। যার দরুন ক্রিপার মুরগির জন্ম হয়।

তথ্যসূত্র
---------

The Creeper Gene Explained  ওয়েব্যাক মেশিনে আর্কাইভকৃত ২৯ জুন ২০২১ তারিখে


1. ↑  Scots Dumpy / United Kingdom (Chicken). Domestic Animal Diversity Information System of the Food and Agriculture Organization of the United Nations. Accessed December 2019.
2. ↑  Janet Vorwald Dohner (2001). *The Encyclopedia of Historic and Endangered Livestock and Poultry Breeds*. New Haven, Connecticut; London: Yale University Press. আইএসবিএন ০৩০০০৮৮৮০৯.
3. ↑  F.B. Hutt (1949). *Genetics of the Fowl*. New York: McGraw-Hill Book Company.
**মাতৃত্বের শাস্তি** হল সমাজবিজ্ঞানীদের দ্বারা প্রণীত একটি শব্দ, যা যুক্তি দেয় যে কর্মক্ষেত্রে কর্মজীবী মায়েরা বেতন, অনুভূত যোগ্যতা এবং নিঃসন্তান মহিলাদের তুলনায় সুবিধার ক্ষেত্রে জৈবিক ও সাংস্কৃতিক ভিত্তিক অসুবিধার সম্মুখীন হয়। বিশেষ করে, নারীরা প্রতি শিশু মজুরির শাস্তি ভোগ করতে পারে, যার ফলে মাতৃত্ব বিহীন মহিলা ও মায়েদের মধ্যে বেতনের ব্যবধান রয়েছে, যা পুরুষ ও মহিলাদের মধ্যে ব্যবধানের চেয়ে বড়। মায়েরা চাকরি-সাইটের মূল্যায়নের ক্ষেত্রেও ভুগতে পারে, যা ইঙ্গিত করে যে তারা তাদের কাজের প্রতি কম প্রতিশ্রুতিবদ্ধ, কম নির্ভরযোগ্য এবং মাতৃত্ব বিহীন মহিলা তুলনায় কম কর্তৃত্বপূর্ণ। সুতরাং, মায়েরা নিয়োগ, বেতন এবং দৈনন্দিন চাকরির অভিজ্ঞতার ক্ষেত্রে অসুবিধা অনুভব করতে পারে। মাতৃত্বের শাস্তি একটি সাধারণ কারণের মধ্যে সীমাবদ্ধ নয় বরং এটি অনেক তত্ত্ব এবং সামাজিক ধারণার সাথে যুক্ত হতে পারে। যাইহোক, একটি বিশিষ্ট তত্ত্ব যা ধারাবাহিকভাবে এই শাস্তির সাথে যুক্ত হতে পারে তা হল কর্ম-প্রচেষ্টা তত্ত্ব। এটি মায়ের আন্তঃসম্পর্কিততার উপরও ভিত্তি করে। মাতৃত্বের শাস্তিতে মজুরি, নিয়োগ ও পদোন্নতির শাস্তি সহ অনেকগুলি প্রভাব রয়েছে। এই প্রভাবগুলি কেবল মার্কিন যুক্তরাষ্ট্রে সীমাবদ্ধ নয় এবং জাপান, দক্ষিণ কোরিয়া, যুক্তরাজ্য, নেদারল্যান্ডস, পোল্যান্ড ও অস্ট্রেলিয়াসহ আরও এক ডজন শিল্পোন্নত দেশে নথিভুক্ত করা হয়েছে। শাস্তিতে সময়ের সাথে হ্রাসের কোন লক্ষণ দেখায়নি।

কারণসমূহ
--------

### মজুরি ফাঁক

মাতৃত্বকালীন মজুরির শাস্তির প্রায়শই অনুমানকৃত ব্যাখ্যা হল যে সন্তান জন্মদান ও সন্তান লালন-পালন আনুষ্ঠানিক শিক্ষা এবং চাকরির প্রশিক্ষণকে ব্যাহত করে। যাইহোক, প্রমাণ প্রস্তাব করে যে মা এবং মাতৃত্ব বিহীন মহিলাদের মধ্যে শিক্ষাগত ও প্রশিক্ষণের পার্থক্যগুলি মাতৃত্বের শাস্তির সম্পূর্ণ ব্যাখ্যা দেয় না। মার্কিন যুক্তরাষ্ট্রে মজুরির ব্যবধান সার্বজনীন শতাংশ নয়। এটি রাষ্ট্র ও পেশা অনুসারে পরিবর্তিত হয়। এটি শিক্ষকতা ও নার্সিং ভূমিকায় কম ব্যবধান তৈরি করে। যাইহোক, নির্মাণে, উদাহরণস্বরূপ, মজুরির ব্যবধান আরও কঠোর হয়ে ওঠে এবং আফ্রিকান আমেরিকান মহিলাদের ও লাতিনা মহিলাদের জন্য আরও বেশি। যদি উক্ত মহিলারা মা হন, তাহলে তাদের মজুরির ব্যবধান আরও তাৎপর্যপূর্ণ হয়ে ওঠে কারণ তারা তখন কাজের ছুটি এবং তাদের সংস্থার জায়গায় থাকা সম্পদ ও নীতিমালায় বাধার সম্মুখীন হয়।

তথ্যসূত্র
---------

1. ↑  Budig, Michelle; Paula England (২০০১)। "The Wage Penalty for Motherhood": 204। জেস্টোর 2657415। ডিওআই:10.2307/2657415। সাইট সিয়ারX 10.1.1.512.8060 অবাধে প্রবেশযোগ্য।
2. ↑  Anderson, Deborah; Melissa Binder (২০০৩)। "The Motherhood Wage Penalty Revisited: Experience, Heterogeneity, Work effort and Work-Schedule Flexibility": 273–294। জেস্টোর 3590938। ডিওআই:10.2307/3590938।
3. ↑  Correll, S.; S. Bernard (২০০৭)। "Getting a job: Is there a motherhood penalty?": 1297–1338। ডিওআই:10.1086/511799। সাইট সিয়ারX 10.1.1.709.8363 অবাধে প্রবেশযোগ্য।
4. ↑  Benard, Stephen; Paik, In (১ জানুয়ারি ২০০৮)। "Cognitive Bias and the Motherhood Penalty": 1359। আইএসএসএন 0017-8322।
5. ↑  Staff, Jeremy; Jaylen Mortimer (২০১২)। "Explaining the Motherhood Penalty During the Early Occupational Career": 1–21। ডিওআই:10.1007/s13524-011-0068-6। পিএমআইডি 22037996। পিএমসি 3272159 অবাধে প্রবেশযোগ্য।
6. 1 2  Ryder, G। Women at Work: Trends 2016 (পিডিএফ) (প্রতিবেদন)। International Labour Organization। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
Peter Norvig (2013)
**পিটার নরভিগ** (ইংরেজি: Peter Norvig) একজন মার্কিন কম্পিউটার বিজ্ঞানী। তিনি গুগল ইনকর্পোরেটেড কোম্পানির বর্তমান গবেষণা পরিচালক (Director of Research) ও প্রাক্তন অনুসন্ধান মানের পরিচালক (Director of Search Quality)।

স্টুয়ার্ট রাসেলের সাথে লেখা নরভিগের *Artificial Intelligence: A Modern Approach* পাঠ্যপুস্তকটি বর্তমানে বিশ্ববিদ্যালয় পর্যায়ে এ বিষয়ক আদর্শ পাঠ্যপুস্তক। নরভিগ নাসার কম্পিউটেশনাল সাইন্সেস বিভাগের প্রধান ছিলেন। এছাড়া তিনি সান মাইক্রোসিস্টেম্‌স-এও একজন সিনিয়র বিজ্ঞানী হিসেবে কাজ করেছেন।

নরভিগ ব্রাউন বিশ্ববিদ্যালয় থেকে ফলিত গণিতে স্নাতক ও ইউনিভার্সিটি অফ ক্যালিফোর্নিয়া অ্যাট বার্কলি থেকে কম্পিউটার বিজ্ঞানে পিএইচডি ডিগ্রী লাভ করেন। তিনি ইউনিভার্সিটি অফ সাদার্ন ক্যালিফোর্নিয়া-তে অধ্যাপনা করেন এবং বার্কলিতে গবেষণা শিক্ষক ছিলেন। কম্পিউটার বিজ্ঞানের বিভিন্ন ক্ষেত্রে, বিশেষত কৃত্রিম বুদ্ধিমত্তা, স্বাভাবিক ভাষা প্রক্রিয়াকরণ ও সফটোওয়্যার প্রকৌশলের উপর তার প্রায় ৫০টির মত গবেষণাপত্র প্রকাশিত হয়েছে।

২০০৬ সালে নরভিগ অ্যাসোসিয়েশন ফর কম্পিউটিং মেশিনারি (এসিএম)-এর ফেলো নির্বাচিত হন।

নরভিগের লেখা গ্রন্থাবলি
-----------------------

* *Artificial Intelligence: A Modern Approach*
* *Paradigms of AI Programming: Case Studies in Common Lisp*
* *Verbmobil: A Translation System for Face-to-Face Dialog*
* *Intelligent Help Systems for UNIX*.

বহিঃসংযোগ
---------

* পিটার নরভিগের ওয়েব হোমপেজ
* The Prospects for AI  ওয়েব্যাক মেশিনে আর্কাইভকৃত ২৮ জানুয়ারি ২০০৭ তারিখে, ২০০৫ সালে কৃত্রিম বুদ্ধিমত্তার উপর একটি প্যানেল আলোচনা যাতে পিটার অংশ নেন।
* Teach Yourself Programming in Ten Years, নতুন প্রোগ্রামারদেরকে পিটারের পরামর্শ
**মার্থা ফেরেল** নাগরিক সমাজের একজন অনুরাগী নেত্রী ছিলেন, তিনি নারী অধিকার, লিঙ্গ সমতা এবং প্রাপ্তবয়স্কদের ওপর তাঁর কাজের জন্য ভারত এবং বিশ্বজুড়ে খ্যাতিমান এবং সম্মানিত। ২০১৫ সালের ১৩ই মে তারিখে আফগানিস্তানের কাবুলে একটি অতিথি বাড়িতে সন্ত্রাসী হামলায় নিহত ১৪ জনের মধ্যে তিনি ছিলেন। হামলার সময় তিনি কাবুলে আগা খান ফাউন্ডেশনের সাথে লিঙ্গ প্রশিক্ষণ কর্মশালার নেতৃত্ব দিয়েছিলেন।

প্রারম্ভিক জীবন
---------------

মার্থা ফেরেল ১৯৫৯ সালের ৫ই জুন তারিখে ভারতের দিল্লিতে আইওনা এবং নোল ফেরেলের ঘরে জন্মগ্রহণ করেছিলেন। তিনি দিল্লি বিশ্ববিদ্যালয়ে ইংরেজি সাহিত্য অধ্যয়ন করেছিলেন এবং দিল্লি স্কুল অফ সোশ্যাল ওয়ার্কে স্নাতকোত্তর করেছেন। তিনি ২০১৩ সালে জামিয়া মিলিয়া ইসলামিয়া থেকে পিএইচডি শেষ করেছেন।

পেশা
----

তিনি ১৯৮১ সালে দিল্লিতে মহিলাদের স্বাক্ষরতা ও ক্ষমতায়নের জন্য কাজ করে এমন একটি এনজিও অঙ্কুরের সাক্ষরতা কর্মী হিসাবে তাঁর কর্মজীবন শুরু করেছিলেন। তিনি প্রাপ্তবয়স্ক শিক্ষার দিকে তাঁর মনোনিবেশকে আরও কেন্দ্রীভূত করেছিলেন, যেখানে তিনি অংশগ্রহণমূলক শিক্ষার পদ্ধতিতে তাঁর আজীবন অনুশীলন শুরু করেছিলেন। ১৯৯১ সালে তিনি ক্রিয়েটিভ লার্নিং ফর চেঞ্জ-এর সহ প্রতিষ্ঠা করেন, যেটি একটি বেসরকারী সংস্থা, যেখানে অনানুষ্ঠানিক উপায়ে শিক্ষার্থী, শিক্ষক এবং অন্যান্য শিক্ষাকর্মীদের জন্য শিখন উপকরণের গবেষণা, প্রশিক্ষণ এবং ডকুমেন্টেশন করা হয় উন্নয়ন পেশাদারদের সমন্বয়ে।

মার্থা ১৯৯৬ সালে আনুষ্ঠানিকভাবে *পিআরআইএ (সোসাইটি ফর পার্টিসিটিভ রিসার্চ এশিয়া)*-তে যোগদান করেছিলেন, যেটি তাঁর স্বামী ডা. রাজেশ ট্যান্ডন দ্বারা প্রতিষ্ঠিত। এই প্রতিষ্ঠানগুলিতে তিনি মূলধারার লিঙ্গ সম্পর্কিত পিআরআইএ প্রোগ্রামের পরিচালক হিসাবে কাজ করেছেন, যেখানে তিনি স্থানীয় প্রশাসনে নাগরিকদের সংযুক্ত হওয়া, মূলধারার লিঙ্গ প্রবণতা এবং যৌন হয়রানির বিভিন্ন বিষয় নিয়ে বিভিন্ন স্তরের হাজার হাজার তৃণমূল স্তরের মহিলা নেতাকর্মী এবং পেশাদারদের প্রশিক্ষণ দিয়েছিলেন। ২০০৫ সাল থেকে, তিনি প্রতিষ্ঠানের একাডেমিক শাখার পিআরআইএ ইন্টারন্যাশনাল একাডেমি প্রতিষ্ঠা ও বিকাশ করে দূরবর্তী শিক্ষার বিষয়ে পিআরআইএর নেতৃত্ব দিয়েছিলেন। তিনি ভিক্টোরিয়া বিশ্ববিদ্যালয় এবং কানাডার রয়েল রোডস বিশ্ববিদ্যালয়ে পার্শ্বসময়ের শিক্ষকতাও করেছিলেন। এই সংস্থাগুলোতে লিঙ্গকে মূলধারায় আনার জন্য ১৯৯৯ সালে মার্থার ধর্মযুদ্ধ শুরু হয়েছিল, অতঃপর কর্মক্ষেত্রে যৌন হয়রানি প্রতিরোধের জন্য ভারতের সুপ্রিম কোর্ট বিশাখা নির্দেশিকা তৈরি করেছিল।

ব্যক্তিগত জীবন
--------------

তাঁর পেশাগত অবদানের পাশাপাশি, মার্থা 'পিআরআইএ'কে সমস্ত কর্মী এবং দর্শনার্থীদের জন্য উষ্ণ অভ্যর্থনা এবং সান্ত্বনার জায়গা করে তুলেছিলেন, যাতে তারা যত্নশীল শিক্ষা গ্রহণের পাশাপাশি নিরাপদ পরিবেশে বসবাস করতে পারে।

মার্থার দুর্দান্ত ব্যক্তিগত বৈশিষ্ট্যগুলোর মধ্যে জীবনের সর্বস্তরের মানুষের প্রত্যেকের সাথে সমানভাবে মিশে যাবার দক্ষতা ছিল। মার্থা ছিলেন একজন চিন্তাশীল বন্ধু, অন্যকে দুর্দান্ত সমর্থন এবং উপহার, দারুণ খাবার ও উষ্ণ আতিথেয়তা দানকারী।

তথ্যসূত্র
---------

1. ↑  "Kabul Park Palace Hotel attack kills 14"। BBC News Asia। ১৪ মে ২০১৫। সংগ্রহের তারিখ ১৮ জুলাই ২০১৮।
2. ↑  "Martha Farrell Memorial Fellowship"। ACU। সংগ্রহের তারিখ ২০১৬-১১-২৯।
3. ↑  "Kabul terror victim went where others feared to go"। Times of India। সংগ্রহের তারিখ ২০১৬-১১-২৯।
4. 1 2 3  "Martha's Life"। MFF। ১ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ২০১৬-১১-২৯।
এই নিবন্ধটি এক ধরনের খেলা সম্পর্কে। অন্য ব্যবহারের জন্য মার্বেল (দ্ব্যর্থতা নিরসন) দেখুন।
মার্বেল খেলা খেলে একটি পদক্ষেপ নেওয়া হয়েছে
বাংলাদেশের গ্রামীণ কিশোর ছেলেদের সবচেয়ে আকর্ষণীয় খেলা মার্বেল। কোন কোন অঞ্চলে মার্বেল খেলাকে বিঘত খেলাও বলে। সম্ভবত অভিভাবকদের নিষেধাজ্ঞাই এই খেলার প্রতি কিশোরদের অদম্য আকর্ষণ সৃষ্টি করে। এই খেলার নিস্পত্তি হয় অন্যের মার্বেল খেলে জিতে নিজের করে নেবার মাধ্যমে। এই খেলার প্রথম প্রচলন শুরু চট্টগ্রামে।

খেলার নিয়মাবলী
---------------

এই খেলার অনেক নিয়মাবলী ও ভিন্নরকম খেলা আছে।যেমনঃ গরু চোর খেলা, আন্টিস খেলা, বাঘা খেলা,আরা-আরি খেলা,গাছাগাছি খেলা ইত্যাদি। 
মার্বেল খেলার জন্য কমপক্ষে দুইজন খেলোয়াড় দরকার হয়। তিন, চার, পাঁচ, বা সাতজন মিলেও খেলা যায়। পরিষ্কার সমতল ভূমি এই খেলার জন্য উপযোগী।

প্রথমে দুইটি একটি রেখা টানতে হয়। রেখা থেকে চার-পাঁচ হাত দূরে একটি গর্ত করতে হয় যেন একটি মার্বেল সেই গর্তে বসতে পারে। আঞ্চলিক ভাষায় রেখাটিকে ‘জল্লা’(কোথাও ‘জই’ নামে পরিচিত) এবং গর্তটিকে ‘কেপ’ বলে। জল্লার বাইরে পা রেখে প্রত্যেকে একটি করে মার্বেল কেপ এ ফেলার চেষ্টা করে। যার মার্বেল কেপ এ পড়ে বা সবচেয়ে কাছে যায় সে প্রথম দান পায়। সবাই প্রথম যে দান পায় তার হাতে ২/৩/৪টি করে মার্বেল জমা দেয়।

সে মার্বেলগুলো ছকের বাইরে বসে সামনের দিকে ওই গর্তের আশপাশে আলতো করে ছড়িয়ে দেয়। এরপর অন্য খেলোয়াড়রা একটা নির্দিষ্ট মার্বেলকে বলে ‘বাদ’। অর্থাৎ ওই মার্বেল ছাড়া বাকি যে কোন একটি মার্বেলকে অন্য একটি মার্বেল ছেড়ে দিয়ে স্পর্শ করতে হবে। যদি এমনটা পারে তাহলে ওই দান সে জিতে যায়। আর না পারলে পরবর্তী জন একইভাবে খেলার সুযোগ পায়।

তবে ‘বাদ’ দেয়া মার্বেল কিংবা অন্য একাধিক মার্বেলকে ছুড়ে দেয়া মার্বেল স্পর্শ করলে ওই খেলোয়াড়কে ফাইন দিতে হয়। এবং দান জেতার জন্য পরবর্তী খেলোয়াড় ফাইন হওয়া মার্বেলসহ সেগুলো ছড়িয়ে দিয়ে খেলতে থাকে।

যে কেউ দান জিতলে আবার পুনরায় খেলা শুরু হয়। এভাবেই চলতে থাকে যতক্ষণ না প্রতিপক্ষ আত্মসমর্পণ করে কিংবা তার কাছের মার্বেল শেষ না হয়ে যায়।

### আন্টিস খেলা

এটি দুই, তিন, চার, পাঁচ কিংবা আরো অনেকে মিলে খেলা যায়।
প্রথমে একটি ছোট্ট গর্ত(যাকে চট্টগ্রামের ভাষায় কেপ বলে) থাকে। প্রথম জন খেলোয়াড় মার্বেল হাতের দুই আঙ্গুলের ঘষাতে দূরে মারে। দ্বিতীয় জন যদি সেই মার্বেলটি তার হাতের মাধ্যমে মেরে ছোঁয়ার পর যদি তার মার্বেল মেরে কেপে ডোকাতে পারে তাহলে সে বিজয়ী এবং সে নিয়মানুযায়ী দান পাবে। এভাবেই খেলা চলতে থাকে।

### গরুচোর খেলা

আগের মত একটি কেপ থাকবে। প্রতি ২,৩,৪ জন খেলতে পারে। সবাই প্রথমে একটা নির্দিষ্ট ‍রেখা থেকে কেপের মারবেল হাতে ছুড়ে মারতে হয়। তারপর কেপের সবচেয়ে কাছে যে থাকবে সে প্রথম বলে গণ্য হয়। তারপর প্রথম জন মার্বেল হাতের ঘষায় ছুড়ে মারে। যদি দ্বিতীয় জন সেই মার্বেল হাতের মেরে ছুতে পারে সে দশ পয়েন্ট পাবে। আবার কেপে ঢুকাতে পারলে দশ পাবে। এভাবে যে সবার আগে একশত পয়েন্ট করতে পারবে। সে বিজয়ী হবে এবং যে সবার শেষে থেকে যাবে সে গরুচোর বলে গণ্য হবে, এবং সবাই তার মার্বেলটিকের কেপ থেকে নিজের মার্বেল দ্বারা তিনবার আঘাত করে যতটুকু নিবে সেখান থেকে অপরজন একই ভাবে মারবে, শেষ যেই জায়গায় গিয়ে তার মার্বেল থামবে সেখান থেকে গরুচোর যে জন এক পা মাটির উপরে তুলে দুই হাতে কানে ধরে, এক নিঃশ্বাসে লাফিয়ে লাফিয়ে কেপে ছুঁতে যাবে যদি তার হাত ছুটে যায় অথবা পা মাটিতে পড়ে যায় বা নিংশ্বাস পড়ে যায় তাহলে অন্যরা তাকে পিঠে আঘাত ছোট ছোট আঘাত করতে করতে চলে যাবে।

তথ্যসূত্র
---------

1. ↑  বাংলাদেশের খেলাধুলা, রশীদ হায়দার, বাংলা একাডেমী